Curdin Perl
Curdin Perl (sündinud 15. novembril 1984 Samedanis) on Šveitsi murdmaasuusataja. Maailma karikasarjas osales Perl esimest korda 19. märtsil 2005 Falunis 30 km jälitussõidus, kus ta sai 71 lõpetanu seas 46. koha. Esimest korda jõudis ta kümne parema hulka 3. veebruaril 2007 Davosis 15 km vabatehnikasõidus, kus ta sai 10. koha. Perli seni parem tulemus on 2010.–2011. aasta Tour de Skil viimasel etapil 9. jaanuaril Val di Fiemmes saavutatud kolmas koht. 19. detsembril 2010 La Clusaz's viis ta Šveitsi meeskonna võidule 4×10 km teatesõidus.